Ved samme anledning blev også Walter Hungerford halshugget. Hungerford var den første, der blev henrettet efter loven mod homoseksualitet, og også den eneste, der blev henrettet for det i Tudortiden. Den lov var i øvrigt udfærdiget af Cromwell. Hungerford var dog også anklaget for højforræderi og [[trolddom|hekseri]], idet han sammen med to andre skulle have praktiseret [[magi]] for at [[spådom|forudsige]], hvor længe Henrik 8. kom til at leve.<ref name="autogeneret1" /> Hungerford udviste ingen værdighed, da han besteg skafottet, mens Cromwell viste stor selvkontrol. Ifølge én kilde mistede han hovedet efter ét hug med bødlens økse; ifølge den upålidelige spanske krønike måtte der flere hug til.<ref>Diarmaid MacCullough: ''Thomas Cromwell'' (s. 530-31)</ref> Samme dag giftede kong Henrik sig med sin femte kone, [[Catherine Howard]]. Det holdt han alligevel hemmelig for befolkningen frem til [[8. august]].<ref>[https://janetwertman.com/2015/08/08/august-8-1540-marriage-to-catherine-howard-made-public/ August 8, 1540 - Marriage to Catherine Howard Made Public - Janet Wertman<!-- Botgenereret titel -->]</ref> Hungerfords og Cromwells hoveder blev sat på stage på [[London Bridge]].<ref>[https://www.londonremembers.com/subjects/london-bridge-head-spikes London Bridge head spikes : London Remembers, Aiming to capture all memorials in London<!-- Botgenereret titel -->]</ref>
Historie